b"\n_START_ARTICLE_\nAndros\n_START_SECTION_\nHist\xc3\xb2ria\n_START_PARAGRAPH_\nFou colonitzada pels jonis i despr\xc3\xa9s va colonitzar Acant i Estagira a la pen\xc3\xadnsula Calc\xc3\xaddica vers el 654 aC. Quan Xerxes va envair Gr\xc3\xa8cia, Andros va haver d'aportar naus a l'ex\xc3\xa8rcit persa (480 aC). Com a conseq\xc3\xbc\xc3\xa8ncia els fou imposada per l'atenenc Tem\xc3\xadstocles una multa que no van voler pagar i la capital de l'illa fou assetjada, per\xc3\xb2 no la va poder conquerir en aquell moment; al cap d'un temps, tanmateix, va quedar sotmesa a Atenes fins que fou dominada pel rei de Maced\xc3\xb2nia despr\xc3\xa9s de la batalla d'Andros durant les Guerres s\xc3\xadries. El 200 aC fou ocupada pels romans i cedida a \xc3\x80tal I de P\xc3\xa8rgam. L'antiga capital, Andros, tenia bones fortificacions i utilitzava com a port el de G\xc3\xa0urion._NEWLINE_Abans de caure en poder otom\xc3\xa0, Andros fou governada, des del 1207 fins al 1566, per les fam\xc3\xadlies Zeno i Sommariva, sota la protecci\xc3\xb3 de Ven\xc3\xa8cia. Uns segles m\xc3\xa9s tard, les C\xc3\xadclades passaven a formar part de Gr\xc3\xa8cia el 1821."